**Šalčininkų socialinių paslaugų centras**

2020 M. VEIKLOS ATASKAITA

Šalčininkai, 2021

**ŠALČININKŲ SOCIALINIŲ PASLAUGŲ CENTRO 2019 METŲ VEIKLOS ATASKAITA**

**I SKYRIUS**

**CENTRO PRISTATYMAS**

Šalčininkų socialinių paslaugų centro (toliau – Centras) steigėjas – Šalčininkų rajono savivaldybė. Steigimo data 1998 m. lapkričio 27 d. Patalpų adresas: Sodų g. 3a, Šalčininkų miestas, tel./faks. (8 380) 51398, el. p. salcininku.spc@etanetas.lt; internetinė svetainė [*www.sspc.lt*](http://www.sspc.lt/)

Centras yra viešasis juridinis asmuo, turintis ūkinį, finansinį, organizacinį ir teisinį savarankiškumą, turi antspaudą su savo pavadinimu, atsiskaitomąsias sąskaitas banke.

**Centro tikslas** – organizuoti ir teikti kokybiškas socialines paslaugas šeimoms, patiriančioms socialinę riziką, neįgaliesiems, pagyvenusiems ir kitoms socialinėms žmonių grupėms, sudarant sąlygas jiems ir jų šeimoms ugdyti ir stiprinti gebėjimus ir galimybes savarankiškai spręsti savo socialines problemas, rūpintis savo sveikata, palaikyti socialinius ryšius su visuomene.

**Centro vizija** – būti modernia, aukštos kompetencijos, atvira bendruomenei įstaiga, teikiančia kokybiškas socialines paslaugas įvairioms socialinėms grupėms, siekiančia padėti paslaugų gavėjams pasirūpinti savimi ir integruotis į visuomenę.

**Centro misija** – teikti socialines paslaugas tiems Šalčininkų rajono gyventojams, kurie negali savarankiškai rūpintis savo asmeniniu (šeimos) gyvenimu ir kuriems būtina pagalba, tenkinant jų būtinuosius poreikius bei sprendžiant socialines problemas.

**Centras savo veikloje vadovaujasi šiomis vertybėmis:**

* Profesionalumas ir kokybės siekimas visose Centro veiklos srityse;
* Atvira komunikacija ir komandinis darbas;
* Tarpinstitucinis bendradarbiavimas;
* Pagarba paslaugų gavėjui ir jo individualumui;
* Paslaugų gavėjų teisių užtikrinimas;
* Bendradarbiavimas su paslaugų gavėjais;
* Objektyvumas priimant sprendimus.

**II SKYRIUS**

**ŽMOGIŠKIEJI IŠTEKLIAI**

Centre dirba 52 darbuotojai. Šalčininkų rajono savivaldybės tarybos 2019 m. gruodžio 18 d. sprendimu Nr. T-236 „Dėl Šalčininkų rajono savivaldybės 2018 m. gegužės 30 d. tarybos sprendimo Nr. T-1096 „Dėl atvejo vadybos ir šeimų socialinės priežiūros funkcijų pavedimo Šalčininkų socialinių paslaugų centrui pakeitimo“ nustatytas pareigybių skaičius – 49,2 *(žr. 1 lentelė).*

*1 lentelė*

|  |  |  |  |
| --- | --- | --- | --- |
| **Eil. Nr.** | **Etatų pavadinimas** | **Patvirtinti etatai** | **Užimti etatai** |
| 1. | Direktorius | 1 | 1 |
| 2. | Socialinis darbuotojas koordinuojantis socialinį darbą su šeimomis | 1 | 1 |
| 3. | Vyresnysis buhalteris | 1 | 1 |
| 4. | Socialinis darbuotojas | 3 | 2 |
| 5. | Socialinis darbuotojas dirbantis su šeimomis | 16 | 15 |
| 6. | Atvejo vadybininkas | 5,5 | 4 |
| 7. | Socialinio darbuotojo padėjėjas | 16,7 | 16,25 |
| 8. | Asmeninis asistentas | 1 | 0,75 |
| 9. | Vairuotojas | 2 | 2 |
| 10. | Raštvedė | 1 | 1 |
| 11. | Valytojas | 0,5 | 0,5 |
| 12. | Įstaigos pasiuntinys (neįg. asmuo) | 0,5 | 0,5 |
| Laisvi etatai: 4,2  1. Iš valstybės dotacijų –2,5 et. iš jų: 1,5 et.- atvejo vadybininkas (nebuvo poreikio), 1,0 et.- socialinio darbuotojo dirbančio su šeimomis (nuo rugsėjo 22 d.).  2. Iš savivaldybės lėšų – 1,7 et. iš jų: 1,0 et.- socialinis darbuotojas (nuo liepos mėn.) Pagrindinė etatų neužimtumo priežastis – kvalifikuotų socialinių darbuotojų trūkumas. 0,25 et.- asmeninis asistentas (metų pabaigoje sumažėjo poreikis), 0,45 et. - socialinio darbuotojo padėjėjas. Asmeninio asistento, socialinio darbuotojo padėjėjo paslaugos neįgaliems, pagyvenusiems asmenims, šeimoms buvo teiktos nuo ES projekto lėšų. | | 49,20 | 45,0 |

Centro funkcijos numatytos Centro nuostatuose, patvirtintuose Šalčininkų rajono savivaldybės tarybos 2018 m. birželio 27 d. sprendimu Nr. T-1120 *(žr. 2 lentelė).*

*2 lentelė*

|  |  |  |
| --- | --- | --- |
| **Centro paslaugos** | | |
| **Bendrosios socialinės paslaugos** | **Specialiosios socialinės paslaugos** | **Kitos paslaugos** |
| **1. Informavimo.**  **2. Konsultavimo.**  **3. Tarpininkavimo ir atstovavimo.**  **4. Transporto organizavimo.**  **5. Sociokultūrinės.**  **6. Aprūpinimo būtiniausiais drabužiais ir avalyne.**  **7. Asmens higienos ir priežiūros.** | **1. *Socialinė priežiūra:***  **1.1. Pagalba į namus;**  **1.2. Socialinių įgūdžių ugdymas ir palaikymas.**  **2. *Socialinė globa:***  **2.1. Dienos socialinė globa asmens namuose.**  Licencija Nr. L000000091 socialinei globai teikti, gauta 2014-05-26.  **2.2. Dienos socialinė globa ir slauga (integrali pagalba) asmens namuose.**  Įstaigos asmens sveikatos priežiūros licencija Nr. 3835 gauta 2016-11-28 | **1. Rajono gyventojų aprūpinimas techninės pagalbos priemonėmis.**  **2. Socialinis darbas su šeimomis taikant atvejo vadybą.** |

**Pagrindiniai paslaugų gavėjai:**

* Suaugę asmenys su negalia ir jų šeimos;
* Senyvo amžiaus asmenys ir jų šeimos;
* Vaikai su negalia ir jų šeimos;
* Šeimos, patiriančios socialinę riziką;
* Kiti asmenys ir šeimos (laikinai dėl ligos ar kitų priežasčių savarankiškumo netekę asmenys).

**III SKYRIUS**

**BENDRŲJŲ SOCIALINIŲ PASLAUGŲ TEIKIMAS**

**1. Informavimas. Konsultavimas. Bendravimas**

2020 m. reikalinga informacija asmenims įvairiais socialinės pagalbos klausimais (apie Centro teikiamas socialines paslaugas, jų teikimo tvarką bei kainas ir kt.) buvo teikiama telefonu ir asmeniškai.

Kartu su klientais analizuotos probleminės situacijos ir ieškota sprendimo būdų socialinės priežiūros, dienos socialines globos, atvejo vadybos paslaugų teikimo klausimais, aprūpinta laiku reikalingomis techninės pagalbos priemonėmis, sukurtos specialios maudymosi sąlygos, atsižvelgiant į asmens fizines galimybes (judėti, stovėti, sėdėti) besimaudant, labdaros ir kt. klausimais.

Informacija apie Centro teikiamas paslaugas buvo platinama dalinant lankytojams, bendruomenei lankstinukus, rašant straipsnius apie Centro veiklą. Svarbiausia informacija buvo skelbiama savivaldybės (3 straipsniai) ir Centro internetinėje svetainėje ([*www.sspc.lt*](http://www.sspc.lt/)) 6 straipsniai, rajono laikraščiuose ,,Šalčios žinios“ (1straipsnis), ,,Šalčia“ (1 straipsnis).

**2. Tarpininkavimas ir atstovavimas**

Tarpininkavimo paslauga daugiausiai buvo teikiama pagalbos į namus paslaugos gavėjams sprendžiant įvairias asmens (šeimos), vaiko ir jo šeimos problemas: tvarkant dokumentus, užrašant pas specialistus, lydint į įvairias gydymo įstaigas ir kt.

**3. Transporto paslaugų organizavimas**

Centras turi 3 transporto priemones: „Volksvagen Caravelle“ (9 vietų, 2020 m.), „Opel“ (2008 m.), „Škoda“ (2017 m.). Šiuo transportu paslaugų gavėjai galėjo nuvykti į reabilitacinius centrus, ligonines, sanatorijas ir kt. Socialiniai darbuotojai transportu išvykdavo į rajono seniūnijas aplankyti pagalbos į namus paslaugos gavėjus (147 asm.), šeimas, patiriančias socialinę riziką (virš 500 kartų), integralios paslaugos gavėjus bei naudojo jį Centro darbo reikalams. Centras taip pat teikė transporto paslaugas rajono neįgaliųjų organizacijoms. Lietuvos aklųjų ir silpnaregių sąjungos Šalčininkų filialo nariams transporto paslauga buvo suteikta 37 kartų.

Pradėjus teikti atvejo vadybą ir socialinę priežiūrą šeimoms, patiriančioms socialinę riziką, padaugėjo transporto užsakymų nuvežti vaikus ir jų tėvus į rajono, Vilniaus ir kt. miestų gydymo ir reabilitacijos įstaigas. Šios paslaugos buvo suteiktos nemokamai. Koronaviruso epidemijos metų transporto paslaugų sumažėjo, bet nežymiai. Socialinio darbuotojo padėjėjai, ypač žiemos metų buvo vežami pas pagalbos į namus klientus gyvenančius atokesniuose kaimuose.

Asmenims su negalia, pensinio amžiaus asmenims – 1 km/ 0,15 €.

Už transporto paslaugas gavėjai mokėjo pagal Šalčininkų rajono savivaldybės tarybos 2020 m. balandžio 30 d. sprendimą T-377 „Dėl Šalčininkų socialinių paslaugų centro bendrųjų ir specialiųjų socialinių paslaugų kainų nustatymo“. Įplaukos už transporto paslaugas sudarė -1,9 Eur.

Transporto paslaugos buvo teikiamos nemokamai, jei asmens pajamos buvo mažesnės už 2 VRP dydį.

**4. Asmeninės higienos ir priežiūros paslaugų organizavimas**

Asmens higienos ir priežiūros paslaugas gavo nuolatiniai nepasiturintieji rajono gyventojai, kurie neturi patogumų savo namuose.

***2020 m. suteiktų asmeninės higienos ir priežiūros paslaugų ir jų gavėjų skaičius***

*3 lentelė*

|  |  |  |  |  |  |  |  |
| --- | --- | --- | --- | --- | --- | --- | --- |
| **Eil.**  **Nr.** | **Bendrosios socialinės**  **paslaugos** | **2018** | | **2019** | | **2020** | |
| Paslaugų gavėjai | Kartai | Paslaugų gavėjai | Kartai | Paslaugų gavėjai | Kartai |
| 1. | Asmens higiena ir priežiūra (maudymasis) | 16 | 36 | 23 | 45 | 26 | 52 |
| 2 | Skalbimo paslaugos | 29 | 92 | 39 | 73 | 43 | 86 |
| 3. | Kirpimo paslaugos ir konsultavimas dėl plaukų higienos priežiūros. | x | 990 | x | 1208 | x | 155 |
|  | **Iš viso:** | **45** | **1118** | **62** | **1326** | **69** | **293** |

Skalbimo ir maudymosi paslaugomis naudojosi mažesnis asmenų skaičius, nes šias paslaugas teikia dar kelios neįgaliųjų organizacijos, todėl asmenys turi didesnį šių paslaugų pasirinkimą. Kirpimopaslauga buvo labai populiari tarp Centro klientų. Kirpimo metu paslaugų gavėjai buvo konsultuojami dėl asmeninės ir plaukų higienos priežiūros. Pagal poreikį asmenims su DSPL (didelis specialiųjų poreikių lygis) kirpimo paslauga yra teikiama kliento namuose. Dėl COVID-19 ligos (koronaviruso infekcijos) epideminės situacijos nuo 2020 m. kovo 16 d. Centre kirpimo paslaugos yra neteikiamos.

Per 2020 m. įplaukos už skalbimo, maudymosi, paslaugų teikimą sudarė 2600 Eur.

Asmens higienos ir buitinės paslaugos buvo teikiamos nemokamai, jei asmens pajamos buvo mažesnės už 2 VRP dydį.

**IV SKYRIUS**

**SPECIALIŲJŲ SOCIALINIŲ PASLAUGŲ TEIKIMAS**

**1. Pagalbos į namus paslaugos**

Pagalba į namus – tai asmens namuose teikiamos paslaugos, padedančios asmeniui (šeimai) tvarkytis buityje ir dalyvauti visuomenės gyvenime. Paslaugos organizuojamos ir teikiamos 13 Šalčininkų rajono seniūnijų ir šias paslaugas teikia **20** socialinių darbuotojų padėjėjų ( 16,7 et). Pagalba į namus gali būti teikiama asmens namuose iki 10 val. per savaitę. Vienam socialinio darbuotojo padėjėjui, priklausomai nuo aplinkybių (seniūnijos dydis, atstumas tarp gavėjų, asmens savarankiškumas, artimųjų galimybės suteikti pagalbą), vidutiniškai tenka **6** paslaugos gavėjai. Pagalbos į namus paslaugas koordinavo 1 socialinis darbuotojas.

Pagalbos į namus gavėjų skaičiaus dinamika Šalčininkų rajone 2020 metais, lyginant su 2018 ir 2019 metais palaipsniui didėja. (žr. 4 lent.). 2018 metais – 112 gavėjai (iš jų – 26 nauji), 2019 metais pagalbą į namus gavo 114 gavėjų (iš jų – 26 nauji), 2020 metais pagalba į namus buvo suteikta 131 asmenų (iš jų 19 – nauji pagalbos į namus gavėjai. 63 asmenys iš 131 yra vieniši, tai sudaro 57 proc. visų paslaugų gavėjų.

***Pagalbos į namus paslaugos gavėjai 2018 m. - 2020 m. pagal seniūnijas*** *4 lentelė*

|  |  |  |  |  |
| --- | --- | --- | --- | --- |
| **Seniūnijos pavadinimas** | **2018 m.** | **2019 m.** | **2020 m.** | |
| **Eišiškių** | **22** | **27** | | **28** |
| **Šalčininkų** | **18** | **21** | | **25** |
| **Dieveniškių** | **10** | **10** | | **16** |
| **Baltosios Vokės** | **14** | **10** | | **11** |
| **Poškonių** | **3** | **6** | | **9** |
| **Dainavos** | **8** | **9** | | **9** |
| **Kalesninkų** | **12** | **12** | | **9** |
| **Pabarė** | **7** | **6** | | **6** |
| **Akmenynės** | **4** | **4** | | **6** |
| **Butrimonių** | **7** | **3** | | **5** |
| **Turgelių** | **3** | **4** | | **4** |
| **Gerviškių** | **4** | **2** | | **2** |
| **Jašiūnų** | **-** | **-** | | **1** |
| **Iš viso:** | **112** | **114** | | **131** |

Poreikis pagalbos į namus paslaugoms palaipsniui auga, kadangi šeima/giminaičiai ne visais atvejais gali rūpintis savo senyvo amžiaus ar neįgaliuoju šeimos nariu/giminaičiu dėl gyvenamosios vietos atstumo (daugiau kaip 40 kilometrų), darbinių įsipareigojimų, fizinio išsekimo ir kitų šeimyninių aplinkybių (konfliktų, alkoholio vartojimo ir kt.). Dažniausiai šeima/giminaičiai gali rūpintis asmeniu tik ribotą laiką (vakarais ir savaitgaliais)

Suteiktų paslaugų skaičius 2020 metais, lyginant su 2019 ir 2018 metais sumažėjo, nes karantino metų pasikeitė teikiamų paslaugų dažnumas, daugumoje buvo teikiamos tik pačios būtiniausios paslaugos, laikantis visų saugaus darbo reikalavimų *(žr. 5 lentelė).*

***Pagalbos į namus gavėjų ir suteiktų pagalbos į namus paslaugų skaičiaus dinamika 2018-2020 metais.*** *5 lentelė*

|  |  |  |  |
| --- | --- | --- | --- |
| **Metai** | **Paslaugos gavėjų skaičius (iš viso)** | **Iš jų nauji pagalbos į namus gavėjai** | **Suteiktų paslaugų skaičius** |
| 2018 | 112 | 26 | 36 345 |
| 2019 | 114 | 25 | 36 461 |
| 2020 | 131 | 19 | 34 876 |

Remiantis Lietuvos Respublikos Vyriausybės nustatyta tvarka bei Šalčininkų rajono savivaldybės tarybos 2020 m. balandžio 30 d. sprendimu Nr. T-377 „Dėl mokėjimo už socialines paslaugas Šalčininkų rajono savivaldybėje tvarkos aprašo patvirtinimo“ buvo patvirtinta pagalbos į namus valandos kaina – 3,63 Eur.

2020 metais už pagalbą į namus vidutiniškai mokėjo 62 asmenys arba 47 proc. visų paslaugų gavėjų. Paslaugos nemokamai 2020 metais buvo teikiamos 69 asmenims arba 53 proc. visų paslaugų gavėjų, kurių pajamos mažesnės nei valstybės remiamų pajamų (VRP) dvigubas dydis (250 Eur). Nemokėjo už paslaugas 9 vieniši senyvo amžiaus ir/ar neįgalūs pagalbos į namus paslaugos gavėjai kurių pajamos neviršija 2,5 VRP (305 Eur) dydžio arba 5,1 proc. visų paslaugų gavėjų.

Siekiant pagalbos į namus paslaugų teikimo ir mokesčio už pagalbą į namus kas mėnesį

suformuojami mokėjimo už paslaugas kvitai. 2020 metais įplaukos už pagalbos į namus teikiamas paslaugas sudarė –8693,55Eur.

Per 2020 m. suformuota 19 naujos pagalbos į namus paslaugų gavėjų asmens bylos. Užregistruota 19 prašymai – paraiškos socialinėms paslaugoms gauti. Atlikti 112 asmenims (šeimoms) pagalbos į namus poreikio vertinimai (pervertinimai). Parengta 329 veiklos įsakymai pagalbos į namus paslaugos organizavimo, sustabdymo, atkūrimo ir nutraukimo klausimais. Nuolat aktyvintas socialinis darbas su paslaugų gavėjo socialine aplinka, palaikant reguliarius ryšius su asmens (šeimos) socialine aplinka, asmens sveikatos priežiūros įstaigomis, nevyriausybinėmis organizacijomis.

Siekiant tobulinti pagalbos į namus paslaugų kokybę, 2020 m., apsilankant paslaugų gavėjų namuose, buvo atlikta apklausa (anoniminės anketos būdu). Apklausoje dalyvavo 66 (50% iš visų gavėjų) paslaugų namuose gavėjų iš skirtingų rajono seniūnijų. Apdorojus ir išanalizavus gautus duomenis išsiaiškinta, kad paslaugų gavėjai yra patenkinti namuose teikiamomis paslaugomis ir tai patvirtina apklausos rezultatai, kad remiantis gautais rezultatais, paslaugų gavėjai gerai vertina jiems teikiamas namuose paslaugas, todėl galima teigti, kad yra tenkinami paslaugų gavėjų poreikiai ir paslaugos namuose yra teikiamos kokybiškai. Nuo 2020 m. birželio mėn. Centras, dalyvauja ES lėšomis finansuojamame projekte „Socialinių paslaugų kokybės gerinimas, taikant EQUASS kokybės sistemą.“

Įsidiegęs EQUASS kokybės sistemą 2021 m. siekiame, kad pagalbos į namus paslaugos būtų kokybiškos, efektyvios ir rezultatyvios.

**2. Dienos socialinė globa asmens namuose**

Dienos socialinė globa asmens namuose – tai asmeniui teikiama kompleksinė, nuolatinės specialistų priežiūros reikalaujanti pagalba dienos metu jo namuose. Dienos socialinės globos gavėjais gali būti suaugę asmenys su negalia, senyvo amžiaus asmenys su negalia, kiti asmenys, kuriems nustatytas dienos socialinės globos poreikis. Dienos socialinė globa gali būti teikiama nuo 2 iki 10 val. per parą, iki 5 kartų per savaitę. Centras dienos socialinę globą asmens namuose teikia nuo 2016 metų rugsėjo mėn.

Dienos socialinės globos paslaugas teikia mobiliosios komandos, kurių sudėtį sudaro: socialinis darbuotojas kuris organizuoja, koordinuoja paslaugas, konsultuoja socialinių paslaugų klausimais, tarpininkauja, atstovauja, atlieka socialinių paslaugų poreikio vertinimą ir pervertinimą bei teikia kitas socialines paslaugas. Slaugytojas kuris nustato slaugos paslaugų poreikį, teikia slaugos paslaugas, kontroliuoja slaugos paslaugų teikimą, bendradarbiauja su sveikatos priežiūros įstaigomis. Slaugytojo padėjėjas kuris teikia slaugos paslaugas ir vykdo slaugytojo nurodymus. Darbuotojai kurie teikia slaugytojo padėjėjo paslaugas turi įgiję kvalifikaciją/slaugytojo padėjėjo kompetenciją.

Mokėjimas už dienos socialinės globos paslaugas asmens namuose, teikiant integralią pagalbą asmens namuose, vykdomas pagal Šalčininkų rajono savivaldybės tarybos Šalčininkų rajono savivaldybės tarybos 2020 m. balandžio 30 d. sprendimu Nr. T-377 ir nustatomas, atsižvelgiant į asmens (šeimos) pajamas. Dienos socialinės globos paslaugos 1 val. paslaugos kaina sudaro – 3,84 Eur. Už teikiamas dienos socialinės globos paslaugas 2020 metais įplaukos sudarė – 5050 Eur.

Dienos socialinės globos asmens namuose gavėjams sudarytos galimybės kuo ilgiau gyventi savo namuose, išlikti savarankiškiems. 2020 metais dienos socialinės globos paslaugas gavo 18 gavėjų (iš jų 3 nauji gavėjai) 8 rajono seniūnijose: Šalčininkų, Butrimonių, Gerviškių, Jašiūnų, Eišiškių, Akmenynės, Dieveniškių ir Kalesninkų (žr. 6 lentelė). Iš jų 11 senyvo amžiaus ir 7 suaugę asmenys su negalia. 2020 metais tik 2 paslaugų gavėjai buvo laikinai paguldyti į Šalčininkų slaugos ir palaikomojo gydymo skyrių (11.1 proc.), 2 paslaugų gavėjams (11,1 proc.) paslaugos buvo nutrauktos dėl mirties.

**Dienos socialinės globos paslaugos gavėjai pagal seniūnijas 2018 m. – 2020 m.**

*6 lentelė*

|  |  |  |  |  |
| --- | --- | --- | --- | --- |
| **Eil. Nr.** | **Seniūnija** | **Dienos socialinės globos paslaugų gavėjų skaičius** | | |
| **2018 m.** | **2019 m.** | **2020 m.** |
| 1. | Šalčininkų | 9 | 8 | 6 |
| 2. | Butrimonių | 3 | 2 | 3 |
| 3. | Kalesninkų | 1 | 2 | 1 |
| 4. | Eišiškių | 3 | 5 | 4 |
| 5. | Akmenynės | 1 | 1 | 1 |
| 6. | Gerviškių | - | 1 | 1 |
| 7. | Dieveniškių | - | 1 | 1 |
| 8. | Jašiūnų | - | - | 1 |
| Viso : | | 17 gavėjų | 20 gavėjų | 18 gavėjų |

Per 2020 m. bendras dienos socialinės globos suteiktų paslaugų skaičius sudaro 15886 – kartai. Socialinio darbuotojo padėjėjai atlieka įvairius namų ruošos ir buities darbus, sutvarko namus, pagamina valgyti, aprūpina būtiniausiais maisto produktais. Socialinio darbuotojo padėjėjos teikiant dienos socialinės globos paslaugas nepamiršta ir pabendrauti, suteikti reikiamą informaciją bei padeda spręsti įskylusias problemas su paslaugų gavėjais ir jų šeimos nariais.Karantino metų dienos socialinės globos paslaugos buvo teikiamos, laikantis visų saugaus darbo reikalavimų.

**3. Projektinė veikla**

**3.****1. Integrali pagalba (dienos socialinė globa ir slauga asmens namuose)**

2016 m. rugsėjo 19 d. Šalčininkų socialinių paslaugų centras pradėjo vykdyti projektą Nr. 08.4.1-ESFA-V-418-04-0007 „Integrali pagalba asmens namuose Šalčininkų rajono savivaldybės gyventojams“.

Projektas finansuojamas Europos socialinio fondo lėšomis pagal 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonę Nr. 08.4.1-ESFA-V-418 „Integrali pagalba į namus“. Projektui įgyvendinti buvo skirta 156 000,00 Eur. 2019 metų rugpjūčio mėnesį buvo pasirašyta sutartis su Europos socialinio fondo Agentūra dėl projekto pratęsimo iki 2020 metų rugsėjo mėnesio. Projekto įgyvendinimui skirtas papildomas finansavimas 23400,00 Eur.

Projekto tikslas – suteikti integralią pagalbą (socialinę globą ir slaugą) neįgaliems darbingo amžiaus ir senyvo amžiaus asmenims bei konsultacinę pagalbą jų šeimų nariams. Integrali pagalba susideda iš dviejų dalių: socialinės globos namuose ir slauga namuose.

Integrali pagalba asmens namuose teikiama komandos principu, kurios tikslas – išsiaiškinti asmens socialinės globos ir slaugos namuose paslaugų poreikį, organizuoti ir teikti šias paslaugas, taikant efektyvias priemones bei socialines paslaugas. Komandą sudaro šie specialistai: socialinis darbuotojas ir jo padėjėjai, slaugytojas ir jo padėjėjai.

Slaugos paslaugos asmens namuose Integralios pagalbos plėtros programos įgyvendinimo laikotarpiu, kai jos finansuojamos Europos socialinio fondo lėšomis, teikiamos nemokamai.

**Projekto įgyvendinimas**

Nuo projekto vykdymo pradžios nuo 2017-01-02 iki 2020-12-31 integralios pagalbos paslaugos suteiktos 31 Šalčininkų rajono savivaldybės gyventojams. Iš jų paslaugas gavo 24 senyvo amžiaus ir 7 darbingo amžiaus asmenys su sunkia negalia. Palyginus duomenis matome, kad daugiausiai paslaugų gavėjai yra senyvo amžiaus asmenys su sunkia negalia.

Gavėjų paskirstymas pagal grupės 2018-2020 m.

*7 lentelė*

Integralios pagalbos paslaugos buvo teikiamos 8 iš 13 rajono seniūnijų. Šiose seniūnijose buvo gauti asmenų prašymai dėl dienos socialinės globos skyrimo ir nustatytas gavėjų poreikis paslaugoms *(žr. 8 lent.).* Kitose seniūnijose nebuvo poreikio šioms paslaugos.

***Integralios pagalbos paslaugos gavėjai pagal seniūnijas***

*8 lentelė*

|  |  |  |
| --- | --- | --- |
| **Seniūnijos pavadinimas** | **Paslaugos gavėjų skaičius nuo projekto vykdymo pradžios**  **nuo 2017-01-02 iki 2020-12-31.** | **Paslaugos gavėjų**  **skaičius**  **per 2020 m.** |
| **Šalčininkų** | 12 | 6 |
| **Eišiškių** | 6 | 4 |
| **Kalesninkų** | 4 | 1 |
| **Butrimonių** | 5 | 3 |
| **Akmenynės** | 1 | 1 |
| **Dieveniškių** | 1 | 1 |
| **Gerviškių** | 1 | 1 |
| **Jašiūnų** | 1 | 1 |
| **Iš viso:** | **31 gavėjai** | **18 gavėjų** |

Per 2020 m. integralią pagalbą gavo 18 gavėjų, gyvenančių Šalčininkų, Butrimonių, Eišiškių, Akmenynės, Jašiūnų, Dieveniškių, Gerviškių ir Kalesninkų seniūnijose. Iš jų 11 senyvo amžiaus ir 7 darbingo amžiaus asmenys su sunkia negalia. Integralios pagalbos paslaugas teikė suformuotos 2 mobilios komandos, kurios automobiliu nuvykdavo į gavėjo namus ir suteikdavo įvairiapusę pagalbą kliento namuose.

* 0,6 etato – slaugytojas (finansavimas iš ES projekto „Integrali pagalba asmens namuose Šalčininkų rajono savivaldybės gyventojams“);
* 4,0 etato – slaugytojo padėjėjas (finansavimas iš ES projekto „Integrali pagalba asmens namuose Šalčininkų rajono savivaldybės gyventojams“).

Slaugos paslaugas gavėjams teikė bendrosios praktikos slaugytoja ir slaugytojo padėjėjos.

Per 2020 m. slaugytoja suteikė slaugos paslaugas 8621 kartus. Slaugytojo funkcijos apima: injekcijos (į veną, raumenis, poodį, odą), žaizdų ir pragulų priežiūra, arterinio kraujo spaudimo matavimas, pulso skaičiavimas, konsultavimas slaugos, sveikos gyvensenos, ligų ir komplikacijų prevencijos klausimais ir kt.

Slaugytojo padėjėjai stebi asmenį pagal slaugytojo nurodymus, perriša žaizdas, nuprausia, pakeičia sauskelnes, padeda judant, gulantis į lovą, pamaitina ar padeda pavalgyti ir kt. Per 2020 m. slaugytojo padėjėjai suteikė slaugos paslaugas 19654 kartus.

Teikiant šias paslaugas bendradarbiaujama su rajono seniūnais, seniūnijos vyresniaisiais specialistais ir socialiniais darbuotojais dėl integralios pagalbos paslaugų organizavimo galimybių ir kitais klausimais, susijusiais su paslaugų teikimu.

**3.2. Projektas „Socialinių paslaugų kokybės gerinimas, taikant EQUASS kokybės sistemą“**

2020 m. birželio 29 d. su VšĮ Valakupių reabilitacijos centru buvo pasirašyta sutartis dėl ES lėšomis finansuojamo projekto „Socialinių paslaugų kokybės gerinimas, taikant EQUASS kokybės sistemą“ įgyvendinimo.

Socialinių paslaugų centrui svarbu, kad teikiamos socialinės paslaugos (pagalbos į namus ir kt. paslaugos) būtų kokybiškos, efektyvios ir rezultatyvios. Pagrindinės priežastys, lemiančios EQUASS kokybės sistemos diegimo poreikį yra mūsų, kaip socialines paslaugas teikiančios įstaigos, siekis tobulėti, išlikti kūrybiškais, dinamiškais, vertais pasitikėjimo, gebančiais priimti šių dienų iššūkius. Diegiant EQUASS kokybės sistemą dalyvausime pirminiuose ir įvadiniuose mokymuose, ateityje turėsime galimybę dalintis patirtimi, dalyvauti praktiniuose teoriniuose mokymuose, atlikti bandomąjį ir išorinį auditus. EQUASS kokybės sistema padėtų įstaigos darbuotojams suformuoti vieningą, suprantamą ir aiškų požiūrį į socialinio darbo tikslus teikiant pagalbos į namus paslaugas, galimus praktiškai taikytinus metodus ir priemones.

Socialinių paslaugų centras, įsidiegęs EQUASS kokybės sistemą, vykdys veiklos sklaidą ir dalinsis patirtimi su kitomis Šalčininkų savivaldybės įstaigomis, nevyriausybinėmis organizacijomis ir kitomis savivaldybėmis.

Per 2020 m. paruoštas projekto diegimo planas bei parengta 12 tvarkos aprašų.

Centro direktorė 2020 m. liepos 29 ir rugpjūčio 26 d. dalyvavo mokymuose „Socialinių paslaugų įstaigų, diegiančių EQUASS kokybės sistemą, vadovų mokymai“. Projekto koordinatorė atsakinga už EQUASS kokybės sistemos diegimo proceso koordinavimą įstaigoje 2020 m. gruodžio 16 d. dalyvavo mokymuose „Gyvenimo kokybė ir jos matavimas socialinių paslaugų įstaigose". Projekto pabaiga – 2021m.

**3.3. Projektas „Socialinių įgūdžių ugdymo ir palaikymo organizavimas tėvams (šeimoms) patiriantiems socialinę atskirtį Šalčininkų mieste“**

2020 m. rugsėjo 1 d. buvo pasirašyta sutartis bei pradėtas projekto „Socialinių įgūdžių ugdymo ir palaikymo organizavimas tėvams (šeimoms), patiriantiems socialinę atskirtį Šalčininkų mieste“ vykdymas. Projekto tikslas - ugdyti ir palaikyti socialinius įgūdžius (tėvystės įgūdžius) Šalčininkų miesto šeimoms, patiriančioms socialinę atskirtį.

Mokymų tikslas – mokyti kurti pozityvius santykius šeimoje, palaikyti tėvystės įgūdžius ir įgyti kitus socialinius įgūdžius, t. y. kasdieninio gyvenimo įgūdžius (higienos, namų ruošos ir kt.). Numatomas projekto dalyvių skaičius - ne mažiau kaip 50 asmenų.

Projekto vykdytojas įdarbino 1 socialinį darbuotoją, kuris mokymų paslaugas teikia tėvams, patiriantiems socialinę atskirtį (dėl karantino įvedimo laikinai sustabdyta) ir 1 asmeninį asistentą, kuris dirbs su tėvais (šeimomis) pagal atvejo vadybininko sudarytą planą ir socialinio darbuotojo, dirbančio su šeimomis, numatytus uždavinius, laikantis sudaryto darbo grafiko.

Siekdami mažinti tėvų (globėjų) ir vaikų socialinę atskirtį, projekto vykdytojas planuoja organizuoti du renginius tėvams (globėjams) ir jų vaikams.

Laukiamas projekto rezultatas - bus sumažinta socialinė atskirtis Šalčininkų mieste, pagerinta socialinę atskirtį patiriančių šeimų (asmenų) integracija į visuomenę. Projekto dalyviai įgys patirties, naujų gebėjimų: tėvai (globėjai) gebės pozityviai, nesmurtiniais būdais auklėti ir drausminti vaikus, rodys tinkamą pavyzdį, gebės derinti tiek savarankiškumo ugdymą, tiek ir globą/pagalbą. Centras įgyvendina projektą kartu su partneriu Dievo gailestingumo bendruomene.

Projekto vykdymo laikotarpis – 7 mėn.

Projekto bendra finansavimo suma – 11.717,03 Eur.

**3.4. Projektas „Pagalbos į namus paslaugų plėtra ir jų organizavimas darbingo amžiaus asmenims, turintiems negalią, ir senyvo amžiaus asmenims, patiriantiems socialinę atskirtį Šalčininkų mieste“**

2020 m. lapkričio 16 d. buvo pasirašyta sutartis bei pradėtas projekto „Pagalbos į namus paslaugų plėtra ir jų organizavimas darbingo amžiaus asmenims, turintiems negalią, ir senyvo amžiaus asmenims, patiriantiems socialinę atskirtį Šalčininkų mieste“ vykdymas.

Projekto tikslas – plėtoti ir organizuoti pagalbos į namus paslaugas Šalčininkų miesto neįgaliesiems ir senyvo amžiaus asmenims.

Projektą „Pagalbos į namus paslaugų plėtra ir jų organizavimas neįgaliesiems ir senyvo amžiaus asmenims, patiriantiems socialinę atskirtį Šalčininkų mieste“ įgyvendina Šalčininkų socialinių paslaugų centras su partneriu NVO „Šalčininkų rajono neįgaliųjų draugija".

Įgyvendinant projektą yra vykdoma veikla, skirta Šalčininkų miesto gyventojų esamai socialinei atskirčiai mažinti, pagalbos į namus paslaugų teikimas ir jų plėtra. Neįgalieji ir senyvo amžiaus asmenys jaučiasi nepilnavertiški, negalėdami dalyvauti visuomenėje ir darbo rinkoje, dažniausiai dėl šių priežasčių susiduria su socialine atskirtimi ir skurdu. Šių grupių asmenys lengviau integruosis į visuomenę, pagerės jų gyvenimo kokybė, nes bus patenkinti būtiniausi jų poreikiai.

Į veiklas bus įtraukta 10 dalyvių;

Projekto vykdymo laikotarpis – 6 mėn.

Projektui įgyvendinti skirta 13 872,86 Eur.

Nuo projekto pradžios buvo įdarbinti 2 socialinio darbuotojo padėjėjai, kurie suteikė pagalbos į namus paslaugas 6 Šalčininkų miesto gyventojams (iš jų 4 senyvo amžiaus ir 2 neįgalumą turintys asmenys).

**3.4. Projektas „Savanoriško darbo skatinimas Šalčininkų rajone“**

2020 m. gruodžio 28 d. buvo pasirašyta sutartis bei pradėtas projekto „Savanoriško darbo skatinimas Šalčininkų rajone“vykdymas.

Projekto tikslas – pagerinti socialinę atskirtį patiriančių asmenų integraciją į visuomenę, užtikrinant reikalingų socialinių paslaugų teikimą į namus.

Projekto tikslinė grupė – daugiavaikių šeimų nariai, likę be tėvų globos vaikai, socialinės rizikos asmenys, neįgalieji, senyvo amžiaus asmenys ir kiti socialinę atskirtį patiriantys asmenys.

Projekto veiklos:

* Parengti rekomendacinį leidinį, skirtą savanoriams darbui su socialinėje atskirtyje esančiais asmenimis namuose. Bus vykdomas savanoriškas darbas Šalčininkų mieste su socialinėje atskirtyje esančiais asmenimis namuose, t.y. bus teikiamos bendrosios ir specialiosios socialinės paslaugos.
* Suorganizuoti mokymus savanoriams apie socialinių paslaugų teikimą rizikos grupėms asmenims namuose Šalčininkuose.

Siekiami rezultatai – į veiklas įtraukti nemažiau kaip 50 dalyvių, suorganizuoti 12 mokymų.

Projekto trukmė – 16 mėn.

Projekto bendra finansavimo suma – 33.776,67 Eur.

**V SKYRIUS**

**SOCIALINIS DARBAS SU ŠEIMOMIS**

Šalčininkų socialinių paslaugų centro (toliau – Centras) socialiniai darbuotojai teikia socialinių įgūdžių ugdymo, palaikymo ir (ar) atkūrimo paslaugas (toliau – paslaugos) bei taiko atvejo vadybą šeimoms, patiriančioms socialinę riziką, auginančioms nepilnamečius vaikus gyvenančioms 13 Šalčininkų rajono seniūnijų.

2021 metais pagalbą šeimoms organizavo ir teikė 4 atvejo vadybininkai, 16 socialinių darbuotojų, asmeniniai asistentai.

Lyginant 2019 m. ir 2020 m. duomenis, pastebima didėjančio pagalbos reikalingų šeimų skaičiaus tendencija. 2019 metais socialinės paslaugos buvo teikiamos 226 šeimoms ir jų 470 vaikams, o 2020 metais socialinės paslaugos buvo teikiamos 253 šeimoms ir jų 399 vaikams. 2020 metų sausio mėn. buvo pradėtas darbas su 110 šeimomis, patiriančiomis socialine riziką. Per 2020 metus buvo įtrauktos 143 šeimos. *(žr. 9 lentelė)*

9 *lentelė*

Atvejo vadybininkas yra pagalbos proceso planuotojas ir koordinatorius, padedantis užtikrinti skirtingų institucijų įsitraukimą į pagalbos procesą ir bendradarbiavimą su pagalbos teikėjais, koordinuoja socialinių darbuotojų, dirbančių su šeima, veiklą. Atvejo vadybą inicijuoja Valstybės vaiko teisių apsaugos ir įvaikinimo tarnyba prie Socialines apsaugos ir darbo ministerijos Vilniaus apskrities vaiko teisių apsaugos skyrius Šalčininkų rajone (toliau – VTAS). 2020 m. atvejo vadybą galėjo inicijuoti ir savivaldybės administracija, seniūnija, socialinių paslaugų įstaiga, kitos pagalbą vaikams ir šeimai teikiančios įstaigos ar kita įstaiga, organizacija, šeima, o Centras, gavęs kreipimąsi, skyrė atvejo vadybininkus, kurie vertino vaiko ir šeimos poreikius bei jos aplinką, atliko šeimos poreikių pagalbai ir socialinės rizikos veiksnių šeimoje vertinimą, pagalbos organizavimą, vaiko individualių poreikių ir šeimos socialinės aplinkos, rizikų ir galimų pagalbos šaltinių įvertinimą, pagalbos plano sudarymą, pagalbos plano įgyvendinimą, šeimos stebėseną, pagalbos plano peržiūrų organizavimą, telkė bendruomenės narius ir specialistus reikalingai pagalbai teikti, organizavo tarpinstitucinius pasitarimus, koordinavo pagalbos vaikui ir šeimai teikimą – atvejo vadybos procesą. *(žr. 10 lentelė)*

Atvejo vadybininkas, vadovaudamasis Įstatymo bei Atvejo vadybos tvarkos aprašo pakeitimo, patvirtinto Socialinės apsaugos ir darbo ministro 2019-12-30 įsakymu Nr. A1-802 (toliau – Tvarkos aprašas), reikalavimais, rinko reikalingą informaciją apie šeimą, sistemino ją ir analizavo, vertino pagalbos poreikį bei organizavo atvejo nagrinėjimo posėdį. Į posėdį pakviesti specialistai teikė informaciją ir rekomendacijas bei savo kompetencijų ribose siūlė/organizavo pagalbą šeimai. Atvejo vadybos posėdžio metu buvo sudaromas Pagalbos planas, siekiama į pagalbos procesą įtraukti visą šeimą, kad šeimos nariai patys įvardintų, kokios pagalbos jiems reikia. Pagalbos planas buvo sudaromas atsižvelgiant į esamas problemas, jame numatomi šeimos įsipareigojimai ir jų vykdymo terminai bei posėdyje dalyvaujančių specialistų atsakomybės. Maksimalus atvejų, vienu metu tenkančių vienam atvejo vadybininkui, skaičius buvo apie 30–40.

2020 m. įvyko 125 atvejo nagrinėjimo posėdžiai, sudaryti 115 pagalbos planai bei atlikta 116 pagalbos plano peržiūra.

2020 m. atvejo vadybos procesas buvo taikomas 110 šeimoms, iš jų 53 (58 proc.) atvejo vadybos procesas buvo užbaigtas, iš jų – 46 šeimoms dėl teigiamų pokyčių. Socialinės priežiūros paslaugos buvo teikiamos 87 šeimoms, iš jų 65 (74 proc.) šeimų paslaugos nutrauktos. Pavienes paslaugos buvo teikiamos 44 šeimoms, iš jų 16 (36 proc.) šeimų paslaugos nutrauktos. Prevencines paslaugos buvo teikiamos 12 šeimoms, iš jų 10 (83 proc.) šeimų paslaugos nutrauktos.

2020 m. paslaugos buvo teikiamos 253 šeimoms, iš jų 144 (57 proc.) šeimoms paslaugos nutrauktos. *(žr. 11 lentelė)*

*11 lentelė*

Palyginus 2019 m. ir 2020 m. duomenis, nustatyta, jog 2020 m. šeimų skaičius ir nutrauktų paslaugų skaičius ženkliai padidėjo. Padidėjusį šeimų skaičių lėmė pasikeitusi vaiko teisių apsaugos sistema bei informavimo/reagavimo apie galimus vaiko teisių pažeidimus tvarka. 2020 m. nutrauktų socialinės priežiūros paslaugų atvejų buvo 85 proc. daugiau nei 2019 m.

2019 m. dėl teigiamų pokyčių buvo nutrauktos paslaugos 122 šeimų (54 proc. nuo bendro šeimų skaičiaus), tuo tarpu 2020 metais – 144 šeimoje (57 proc. nuo bendro šeimų skaičiaus) situacija ženkliai pagerėjo ir paslaugų teikimas buvo nutrauktas. Darytina prielaida, kad tokius teigiamus rodiklius įtakojo ir atvejo vadybos procesas, kurio metu ieškomi įvairūs sprendimo būdai, siekiama suteikti vaikui ir jo šeimai efektyvią pagalbą.

Atvejo vadybos procesas sudaro sąlygas šeimai ir vaikui pačiai siekti reikiamų pokyčių, užtikrinančių vaiko saugumą. Proceso metu šeima gauna intensyvesnę pagalbą, daugiau specialistų susitelkia ir turi bendrą tikslą padėti šeimai įgyvendinti su ja sudarytą pagalbos planą. Taip pat tam įtakos turėjo ir tai, kad šeimoms pradedamos teikti paslaugos, kol dar problemos nėra taip giliai įsisenėję, todėl su specialistų pagalba šeimoms pavyksta greičiau pasiekti teigiamų pokyčių. Atvejo vadybininkai vykdė šeimų stebėseną, nuolat rinko bei atnaujino visą atvejo vadybos procesui reikalingą informaciją apie vaiką ir jo šeimą ar kitus svarbius vaikui asmenis, pareikalaudami turimos informacijos apie vaiką ir jo šeimą iš švietimo, sveikatos priežiūros, teisėsaugos ir kt. institucijų/organizacijų. 2020 m. parengta ir išsiųsta 509 užklausos.

Komandoje su atvejo vadybininku dirbantis socialinis darbuotojas, vadovaudamasis atvejo nagrinėjimo posėdžio metu sudarytu Pagalbos planu, teikia pagalbą šeimoms jų socialinėje aplinkoje – lankosi šeimos namuose, tarpininkauja, atstovauja asmenis kitose įstaigose, informuoja, konsultuoja darbo vietoje bei telefonu, padeda šeimoms spręsti kylančius sunkumus. Socialinis darbuotojas su šeima susitinka ne rečiau kaip 4 kartus per mėnesį ir nuolat su šeima palaiko ryšį – 2020 m. socialiniai darbuotojai apsilankė 4323 kartą šeimų namuose.

Siekiant įvertinti darbuotojų teikiamų paslaugų kokybę, 2020 m. buvo vertinami socialinių paslaugų teikimo kokybiniai rodikliai – sėkmingų intervencijų, sprendžiant priklausomybės problemas, skaičius; įsidarbinusių asmenų skaičius; lankiusių psichologų ar kitų specialistų konsultacijas dėl konfliktų skaičius; šeimų, pagerinusių buitines gyvenimo sąlygas, skaičius; asmenų, sėkmingai užbaigusių tėvystės įgūdžių ugdymo programą, skaičius; šeimų, kuriose vaikų mokyklos lankomumas pagerėjo ir tėvai daugiau domėjosi vaikų ugdymo procesu, skaičius ir kt.:

145 asmenys buvo įsipareigoję spręsti priklausomybės nuo alkoholio ir narkotikų problemą, iš jų 71 (49 proc.) įsipareigojimą įvykdė ir yra sveikimo procese;

105 asmenų buvo įsipareigoję spręsti nedarbo problemą, iš jų 38 (36 proc.) asmenys įsipareigojimą įvykdė;

30 asmenų buvo įsipareigoję kreiptis į sveikatos priežiūros specialistus dėl psichikos sveikatos specialistus ir laikytis jų nurodymų, iš jų 29 (97 proc.) asmenys įsipareigojimą įvykdė;

45 šeimos buvo įpareigotos spręsti kylančius konfliktus šeimoje (mediacija), iš jų 23 (51 proc.) lankė specialistų konsultacijas ir pastebėti teigiami pokyčiai šeimoje;

110 asmenų buvo įpareigotos kreiptis į psichologo specialisto pagalbą, iš jų 108 (98 proc.) lankė specialistų konsultacijas ir šeimose nauji smurto atvejai neužfiksuoti;

49 šeima buvo įsipareigojusi labiau domėtis vaiko ugdymo procesu bei mokyklos lankomumu, iš jų 32 (65 proc.) šeimų šį įsipareigojimą įvykdė;

64 šeimų buvo įpareigotos gerinti šeimos buities sąlygas ir vaiko aplinką, iš jų 56 (88 proc.) šeimos įsipareigojimą sėkmingai įvykdė;

56 asmenų buvo įpareigotos lankyti pozityvios tėvystės įgūdžių ugdymo grupę, iš jų 31 (55 proc.) šį įsipareigojimą įvykdė.

Pagrindinių socialinių paslaugų teikimo kokybinių rodiklių pasiskirstymas pateikiamas žemiau esančioje diagramoje: *(žr. 12 lentelė)*

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Sprendžiamos priklausomy  bės problemas | Įsidarbinę asmenys | Didesnis tėvų domėjimasis vaikų ugdymo procesu | Šeimos lankiusios konsultacijas dėl konfliktų šeimoje | Šeimos lankiusios psichologo konsultacijas | Šeimos lankiusios psichikos sveikatos specialistus | Šeimos lankiusios pozityvios tėvystės įgūdžius | Šeimos kuriose pagerėjo buities ir gyvenimo sąlygos |  |  |  |  |  |  |  |

Socialiniai darbuotojai:

* 72 kartus apsilankė šeimose su policijos pareigūnais. Apsilankymo dažnumas – kiekvienoje seniūnijoje vieną kartą per mėnesį, nuo 2020 m. sausio mėn. Karantino metų apsilankymai šeimose buvo sustabdyti.
* Dėl 103 vaikų buvo tarpininkaujama organizuojant nemokamą maitinimą (pusryčius) mokykloje;
* 46 šeimoms buvo tarpininkaujama dėl debetinės „Maxima“ kortelės skyrimo;
* 52 asmenys sėkmingai įgiję asmens higienos įgūdžių šeimoje ir juos palaiko;
* 33 asmenys įgijo finansinio raštingumo įgūdžius ir juos palaiko.

Karantino metu socialiniai darbuotojai bendradarbiaujant su mokyklos socialiniais pedagogais, mokytojais, padėdavo ir vykdo prisijungimo kontrolė prie nuotolinio mokymo.

Šalčininkų socialinių paslaugų centre buvo skirta 2 asmeninio asistento etatai. Vienas asmeninio asistento etatas buvo skirtas iš biudžeto lėšų, o nuo 2020 m. rugsėjo mėn. papildomas etatas asmeninio asistento buvo skirtas iš „Socialinių įgūdžių ugdymo ir palaikymo organizavimas tėvams (šeimoms), patiriantiems socialinę atskirtį Šalčininkų mieste“ projekto lėšų.

Asmeniniai asistentai paslaugas teikė 24 šeimoms (9,5 proc.) iš 253 šeimų, atsižvelgdami į šeimose vyraujančias problemas, intensyviai teikė socialinių įgūdžių ugdymo, palaikymo ir (ar) atkūrimo paslaugas. *(žr. 13 lentelė)*

2020 metų duomenys

Asmeniniai asistentai dirba su šeimomis pagal atvejo vadybininko sudarytą pagalbos planą ir socialinio darbuotojo, dirbančio su šeima, numatytus uždavinius, laikantis socialinio darbuotojo sudaryto darbo grafiko. Asmeninis asistentas skiriamas siekiant intensyviau teikti paslaugas toms šeimoms, kurioms reikia pagalbos tvarkantis namuose, prižiūrint vaikus ar vykstant į kitas institucijas. Asmeninio asistento paslaugos itin svarbios šeimoms, kuriose vienas iš šeimos narių arba abu turi psichikos ar intelekto sutrikimų arba kuriose yra susidariusi krizinė situacija, taip pat šeimoms, nuolat patiriančioms sunkumus, negebančioms susidoroti su įvairiomis problemomis, stokojančioms socialinių įgūdžių. Asmeninis asistentas, teikdamas paslaugas, supažindina bei moko šeimos narius praktinio gyvenimo aspektų, kasdienių įgūdžių, būtinų savarankiškam gyvenimui, suteikiant žinių, gebėjimų, kurie padeda asmeniniame ir visuomeniniame gyvenime atlikti reikalingas funkcijas, pozityviai bendrauti šeimoje, tinkamai rūpintis nepilnamečiais šeimos nariais ir pan.

2020 m. vienas asmeninis asistentas paslaugas teikė 24 šeimoms, apsilankydamas šeimoje 2-5 kartus per savaitę pagal iš anksto sudarytą darbo grafiką. Asmeninis asistentas šeimoms teikė šias paslaugas: kasdienio gyvenimo įgūdžių ugdymo ir palaikymo; ugdė higienos įgūdžius; lydėjo šeimas į institucijas bei tarpininkavo su jų specialistais; teikė vaikų priežiūros bei žadinimo ir lydėjimo į ugdymo įstaigas paslaugas; padėjo planuotis šeimos biudžetą bei apmokėti mokesčius.

Vykdant atvejo vadybą šeima gauna intensyvesnę pagalbą, daugiau specialistų susitelkia ir turi bendrą tikslą padėti šeimai įgyvendinti su ja sudarytą pagalbos planą. Pastebima, kad keičiasi šeimų, kurioms teikiamos paslaugos, problematikos spektras – daugėja skyrybų, konfliktų atvejų ir tėvų nesutarimų dėl bendravimo su vaikais tvarkos, bedarbystės, priklausomybių problemomis. Labai svarbus yra tarpinstitucinis bendradarbiavimas ir specialistų bendras siekis padėti šeimai. Atvejo vadybos procesas yra veiksmingesnis, kuomet specialistai, siekiantys padėti šeimai, dirba kaip viena komanda. Būtinas atsakomybių pasidalinimas ir atsakingas požiūris į pagalbos šeimai procesą. Teikiamos paslaugos yra efektyvesnės, kuomet į pagalbos procesą įsitraukia pati šeima ir yra motyvuota priimti specialistų pagalbą.

Sklandžiam atvejo vadybos taikymui trukdo tai, kad atvejo vadybininkai ne visada gauna visą reikiamą informaciją apie šeimą –sveikatos priežiūros ar teisėsaugos įstaigos, todėl bendradarbiaujant su savivaldybės administraciją ir tarpinstitucinio bendradarbiavimo koordinatore pagalba buvo aptariamos ir nuspręstos šios problemos.

Kokybiškam atvejo vadybos ir socialines priežiūros paslaugų teikimui, labiausiai apsunkinantys darbą su šeimomis, 2020 metais buvo: žema paslaugų gavėjų motyvacija – asmenų nenoras keistis bei siekti teigiamų pokyčių, nenoras bendradarbiauti su priklausomybės nuo alkoholio specialistais ir spręsti šias problemas, ne visada užtikrintas tėvystės įgūdžių ugdymo, šeimos psichologo teikiamų paslaugų tęstinumas, dalyvavimas priklausomybės ir kitų specialistų užsiėmimuose nuotolinių būdų.

Atkreiptinas dėmesys, jog socialiniams darbuotojams, lankantis šeimose, kyla grėsmė jų fiziniam saugumui, kuomet bendraujama su alkoholį vartojančiais asmenimis. Socialiniai darbuotojai paslaugas teikia padidintos rizikos paslaugų gavėjų grupei, kasdien susiduria su itin komplikuotais šeimų atvejais.

**VI SKYRIUS**

**KITOS PASLAUGOS**

**1**. **Rajono neįgaliųjų, senyvo amžiaus bei kitų asmenų aprūpinimas techninės pagalbos priemonėmis (toliau – TPP).**

2020 metais gauti **152** Šalčininkų rajono gyventojų prašymai techninės pagalbos priemonėms įsigyti.

Per 2020 m. Šalčininkų socialinių paslaugų centre buvo sudaryta **210** asmens aprūpinimo TPP sutarčių.

Išduota techninės pagalbos priemonių **210,** iš jų:

* 178 -TPP, aprūpina Vilniaus neįgaliųjų techninės pagalbos centras prie SADM pagal panaudos sutartį;
* 16 - Centro TPP;
* 16 - TPP (pagal nuomos sutartį).

Per 2020 m. grąžinta Centrui **142** vnt. TTP.

Palyginti su 2019 metais, besikreipiančių asmenų skaičius sumažėjo 19,6 proc., o išduotų techninės pagalbos priemonių kiekis sumažėjo apie 25,4 proc.

***Techninės pagalbos priemonių skyrimo statistika per 2018-2019 m.***

*12 lentelė*

|  |  |  |  |
| --- | --- | --- | --- |
|  | **2018 m.** | **2019 m .** | **2020m.** |
| Gauta prašymų | 348 | 277 | 152 |
| Išduotų techninės pagalbos priemonių skaičius | 500 | 443 | 210 |
| Grąžintų techninės pagalbos priemonių skaičius | 192 | 224 | 142 |

Centras išduoda šias techninės pagalbos priemones: neįgaliųjų vežimėlius; viena ranka valdomas vaikščiojimo priemones (lazdeles, alkūninius ramentus, pažastinius ramentus); abiem rankom valdomas vaikščiojimo priemones (vaikščiojimo rėmus, vaikštynes su ratukais, vaikštynes su staliuku); vaikščiojimo priemonių priedus (vasarinius ir žieminius antgalius); tualeto reikmenis (naktipuodžio kėdutes su ar be ratukų, paaukštintas tualeto sėdynes); prausimosi, maudymosi vonioje ir duše priemones (vonios ir dušo kėdes, vonios lentas, vonias); lovos staliukus; rankomis ar automatiškai reguliuojamas lovas; čiužinius praguloms išvengti; pasėstus praguloms išvengti; stovėjimo atramas; kopėčias; priemones, padedančias atlikti ir pakeičiančias rankos, plaštakos ir piršto funkcijas; kojinių ir pėdkelnių apsimovimo priemones.

Centrui neturint pageidaujamų techninės pagalbos priemonių, asmenų prašymai registruojami, o, gavus priemones, – pareiškėjai informuojami ir priemonės išduodamos eilės tvarka.

Esant specialiems asmenų poreikiams/pageidavimams, jie nukreipiami į Techninės pagalbos neįgaliesiems centro prie Socialinės apsaugos ir darbo ministerijos Vilniaus skyrių (Mindaugo g. 42A).

Mūsų Centrą techninės pagalbos priemonėmis pagal panaudos sutartį aprūpina Vilniaus neįgaliųjų techninės pagalbos centras prie SADM. Dauguma techninės pagalbos priemonių yra kompensuojamos valstybės lėšomis, išskyrus funkcines lovas ir elektrinius vežimėlius, kuriems taikomas dalinis mokestis (klientas sumoka dalinę įmoką už norimą naudoti TPP).

Išdalintos rajono gyventojams TPP gautos pagal panaudos sutartį (ilgalaikis, trumpalaikis valstybės turtas) – 105129,39 Eur.

Centro TPP (ilgalaikis, trumpalaikis turtas) – 37396,69 Eur.

**VII SKYRIUS**

**CENTRO FINANSAVIMO ŠALTINIAI**

Centro finansavimo šaltiniai:

* valstybės biudžeto lėšos;
* savivaldybės biudžeto lėšos;
* paslaugų gavėjų mokestis (specialiosios lėšos);
* kitos teisėtai gautos lėšos;
* ES fondo lėšos.

Atlikta analizė rodo, kad 2020 metais ŠSPC finansavimas buvo **831,3 tūkst. Eur,** iš jų:

*13 lentelė*

|  |  |  |
| --- | --- | --- |
| **Eil. Nr.** | **Finansavimo šaltinis ir paskirtis** | ***Suma (tūkst. Eur)*** |
| **1.** | **Savivaldybės biudžeto lėšos** | **360,1** |
| **2.** | **Specialių tikslinių dotacijų lėšos socialinėms paslaugoms**: | **378,8** |
| **2.1.** | Darbas su šeimomis (soc. darbuotojų ir atvejo vadybininkų DU) | 343,0 |
| **2.2.** | Asmenų su sunkia negalia globai | 21,7 |
| **2.3.** | Valstybės biudžeto tikslinės lėšos pagal LR nutarimus | 14,1 |
| **3.** | **Už socialines paslaugas** (transporto, pagalbos į namus ir dienos socialinės globos asmens namuose) surinktos ir pervestos į savivaldybės biudžetą lėšos | **16,2** |
| **4.** | **Kitos lėšos:** | **5,4** |
| **4.1.** | Užimtumo tarnybos finansavimas | 2,9 |
| **4.2.** | Pervesti 2 proc. nuo GPM | 0,1 |
| **4.3.** | Draudimo išmokos, parama, gauta maisto produktais | 2,4 |
| **5.** | **Projekto lėšos:** | **70,8** |
| **5.1.** | ES fondo lėšos pagal projektą „Integrali pagalba asmens namuose Šalčininkų rajono savivaldybės gyventojams“ | 61,9 |
| **5.2** | ES fondo lėšos pagal projektą „Socialinių įgūdžių ugdymo ir palaikymo organizavimas tėvams (šeimoms), patiriantiems socialinę atskirtį Šalčininkų mieste | 5,1 |
| **5.3.** | ES fondo lėšos pagal projektą „Pagalba į namus paslaugų plėtra ir jų organizavimas“ | 3,8 |
|  | **Iš viso** | **831,3** |

**Lėšos, gautos iš paslaugų gavėjų už suteiktas paslaugas (spec. lėšos):**

*14 lentelė*

|  |  |  |  |
| --- | --- | --- | --- |
| **Socialinių paslaugų pavadinimas** | **Specialiosios programos lėšos (tūkst. Eur)**  **2018 m.** | **Specialiosios programos lėšos (tūkst. Eur)**  **2019 m.** | **Specialiosios programos lėšos (tūkst. Eur)**  **2020 m.** |
| **Dienos socialinė globa** | **4,1** | **4,3** | **5,1** |
| **Pagalba į namus** | **4,8** | **6,9** | **8,5** |
| **Bendrosios paslaugos: skalbimas, maudymas, kirpimas** | **2,6** | **2,6** | **0,6** |
| **Techninės pagalbos priemonių nuoma** | **0,1** | **0,1** | **0,1** |
| **Transporto paslaugos** | **1,7** | **2,6** | **1,9** |
| **Iš viso:** | **13,3** | **16,5** | **16,2** |

Valstybės biudžeto lėšų dotacijos, ES projekto lėšos ir paslaugų gavėjų mokestis už įvairias paslaugas padidino biudžetą, pagerino socialinių paslaugų prieinamumą bei jų kokybę.

**VIII** **SKYRIUS**

**KVALIFIKACIJOS KĖLIMAS**

**Direktorius**

* 2020 m. liepos 29 ir rugpjūčio 26 d. dalyvavo 16 val. trukmės mokymuose „Socialinių paslaugų įstaigų, diegiančių EQUASS kokybės sistemą, vadovų mokymai“
* 2020 m. spalio 29 d. dalyvavo organizuojamame Ekonomikos mokymo centro 4 akad. val. trukmės mokymuose „Vidaus kontrolės politika viešajame sektoriuje: praktinis diegimas ir taikymas“.
* 2020 m. gruodžio 4 d. dalyvavo 4 val. trukmės mokymuose „Biudžetinių įstaigų darbuotojų dirbančių pagal darbo sutartis, kasmetinės veiklos vertinimas“.

**Vyr. buhalteris**

* 2020 m. vasario 5 d. dalyvavo 6 ak. val. seminare „Darbo užmokesčio naujovės biudžetinėse įstaigose nuo 2020 m.“.
* 2020 m. lapkričio 16 d. dalyvavo seminare „Darbo užmokesčio skaičiavimo ir apskaitos ypatumai vykdant ES ir valstybinius projektus“.
* 2020 m. gruodžio 8 d. dalyvavo seminare „Ruošiantis finansinių metų pabaigai viešojo sektoriaus subjektuose: 2020 m. teisės aktų pakeitimų apžvalga“.

**Socialinis darbuotojas koordinuojantis socialinį darbą su šeimomis**

* 2020 m. balandžio 9 d. dalyvavo 8 akad. val. mokymuose tema „Mažos vertės viešųjų pirkimų vykdymo ypatumai ir naujovės 2020 m.“ – rengėjas: Viešųjų pirkimų agentūra (1 asm.).
* 2020 m. rugsėjo 15-16 d. dalyvavo 16 akad. val. mokymuose „Socialinių darbuotojų profesinių kompetencijų tobulinimas ir motyvacijos skatinimas pagal Eneagramos modelį“ – rengėjas: VšĮ Gerovės ekonomikos institutas (1 asm.).

**Socialiniai darbuotojai, koordinuojantis darbą su neįgaliaisiais, pensinio amžiaus asmenimis:**

• 2020 m. rugsėjo 30. dalyvavo 7 akad. val. seminare „Geros savijautos receptas“

• 2020 m. rugsėjo 15-16 d. dalyvavo 16 akad. val. mokymuose „Socialinių darbuotojų profesinių kompetencijų tobulinimas ir motyvacijos skatinimas pagal Eneagramos modelį“ – rengėjas: VšĮ Gerovės ekonomikos institutas.

• 2020 m lapkričio 4 d., Dalyvavo 4 akad. val. „Kaip elgtis prižiūrint sunkius ligonius namuose“- rengėjas: VŠĮ „Žinių laboratorija Empatija“

• 2020 m. rugsėjo 23 d. dalyvavo 5 val. seminare „Gerovė ir lyčių lygybė: Kodėl? Kas? Kaip?“ – rengėjas: Lietuvos moterų lobistinė organizacija.

**Atvejo vadybininkai (4):**

* 2020 m. rugsėjo 15-16 d. dalyvavo 16 akad. val. mokymuose „Socialinių darbuotojų profesinių kompetencijų tobulinimas ir motyvacijos skatinimas pagal *Eneagramos modelį*“ – rengėjas: VšĮ Gerovės ekonomikos institutas, 14 asm.
* 2020 m. rugsėjo 23 d. dalyvavo 5 val. seminare „Gerovė ir lyčių lygybė: Kodėl? Kas? Kaip?“ – rengėjas: Lietuvos moterų lobistinė organizacija, 4 asm.
* 2020 m. rugsėjo 30 d. dalyvavo 7 akad. Val. seminare „Geros savijautos receptas“ - rengėjas: Šalčininkų rajono savivaldybės visuomenės sveikatos biuras, 3 asm.
* 2020 m. lapkričio 6, 11 d. dalyvavo 16 akad. val., mokymuose "Pozityvios tėvystės ugdymas socialinio darbo praktikoje" – rengėjas VšĮ "Atsigręžk į vaikus" (4 asm.)

• 2020 m. spalio 19, 20 d. dalyvavo 16 akad. val. "Socialinis intelektas: bendradarbiavimo ir grįžtamojo ryšio suteikimas socialinių paslaugų gavėjams" – rengėjas: Šalčininkų rajono savivaldybės visuomenės sveikatos biuras, 3 asm.

* 2020 m. lapkričio 6, 11 d. dalyvavo 16 akad. val. mokymuose "Pozityvios tėvystės ugdymas socialinio darbo praktikoje". – rengėjas: VšĮ "Atsigręžk į vaikus" (4 asm.)
* 2020 m. lapkričio 24-25 ir gruodžio 8-9 dalyvavo 16 akad. val. mokymuose „Atvejo vadybos metodo taikymas teikiant suaugusiems asmenims su proto/psichine negalia ir jų šeimoms atvejo koordinavimo paslaugą“ – rengėjas UAB „Ekonominės konsultacijos ir tyrimai“ (3 asm.)
* 2020 m. gruodžio 7, 10 d. dalyvavo 8 akad. val. trukmės mokymuose „Šeimos teisės pagrindai“ – rengėjas UAB „Ekonominės konsultacijos ir tyrimai“ (4 asm.)
* Dalyvavo supervizijoje, 18 val., 6 susitikimai nuo 2020-01-01 iki 2020-12-31, kurie vyko Šalčininkų m.

*Iš viso – 118 val.*

**Socialiniai darbuotojai, dirbantys su šeima:**

* Dalyvavo supervizijoje, 18 val., 6 susitikimai nuo 2020-01-01 iki 2020-12-31, kurie vyko Šalčininkų m.
* 2020 m. vasario 21 d. dalyvavo 4 val. mokymuose tema „Kaip atpažinti savižudybės pavojų (safe TALK)“ – rengėjas: Vilniaus miesto savivaldybės visuomenės sveikatos biuras (1 asm.)
* 2020 m. rugsėjo 15-16 d. dalyvavo 16 akad. val. mokymuose „Socialinių darbuotojų profesinių kompetencijų tobulinimas ir motyvacijos skatinimas pagal *Eneagramos modelį*“ – rengėjas: VšĮ Gerovės ekonomikos institutas, 14 asm.
* 2020 m. rugsėjo 23 d. dalyvavo 5 val. seminare „Gerovė ir lyčių lygybė: Kodėl? Kas? Kaip?“ – rengėjas: Lietuvos moterų lobistinė organizacija, 4 asm.
* 2020 m. rugsėjo 30 d. dalyvavo 7 akad. Val. seminare „Geros savijautos receptas“ - rengėjas: Šalčininkų rajono savivaldybės visuomenės sveikatos biuras, 15 asm.
* 2020 m. lapkričio 6, 11 d. Pozityvios tėvystės ugdymas socialinio darbo praktikoje" – rengėjas2020 m. spalio 19, 20 d. "Socialinis intelektas: bendradarbiavimo ir grįžtamojo ryšio suteikimas socialinių paslaugų gavėjams – VšĮ "Atsigręžk į vaikus" (16 ak. val., 4 asm.)
* 2020 m. spalio 19, 20 d. dalyvavo 16 akad. val. "Socialinis intelektas: bendradarbiavimo ir grįžtamojo ryšio suteikimas socialinių paslaugų gavėjams" – rengėjas: Šalčininkų rajono savivaldybės visuomenės sveikatos biuras, (15 asm.)
* 2020 m. lapkričio 24-25 ir gruodžio 8-9 dalyvavo 16 akad. val. mokymuose „Atvejo vadybos metodo taikymas teikiant suaugusiems asmenims su proto/psichine negalia ir jų šeimoms atvejo koordinavimo paslaugą“ – rengėjas UAB „Ekonominės konsultacijos ir tyrimai“ (3 asm.)
* 2020 m. gruodžio 7, 10 d. dalyvavo 8 akad. val. trukmės mokymuose „Šeimos teisės pagrindai“ – rengėjas UAB „Ekonominės konsultacijos ir tyrimai“ (14 asm.)

*Iš viso – 72 val.*

**Socialinis darbuotojas koordinuojantis socialinį darbą su šeimomis:**

* 2020 m. rugsėjo 15-16 d. dalyvavo 16 akad. val. mokymuose „Socialinių darbuotojų profesinių kompetencijų tobulinimas ir motyvacijos skatinimas pagal *Eneagramos modelį*“ – rengėjas: VšĮ Gerovės ekonomikos institutas (1 asm.)
* 2020 m. spalio 19, 20 d. dalyvavo 16 akad. val. "Socialinis intelektas: bendradarbiavimo ir grįžtamojo ryšio suteikimas socialinių paslaugų gavėjams" – rengėjas: Šalčininkų rajono savivaldybės visuomenės sveikatos biuras, 1 asm.

*Iš viso – 32 val.*

**Socialinis darbuotojas atsakingas už techninės pagalbos priemonės, transporto organizavimą:**

• 2020-09-30 dalyvavo 7 val. trukmės mokymuose „Geros savijautos receptas“.

• 2020-09-15/09-16 dalyvavo 16 akad. val. mokymuose „Socialinių darbuotojų profesinių kompetencijų tobulinimas ir motyvacijos skatinimas pagal Eneagramos modelį“.

• 2020-09-23 dalyvavo informaciniame renginyje bendruomenėms ,,Gerovė ir Lyčių lygybė: Kodėl? Kas? Kaip?‘‘

**Socialinio darbuotojo padėjėjai / slaugytojo padėjėjai**

* 2020 m. rugsėjo 23 d. dalyvavo 5 val. seminare „Gerovė ir lyčių lygybė: Kodėl? Kas? Kaip?“ – rengėjas: Lietuvos moterų lobistinė organizacija, 2 asm .
* 2020 m. rugsėjo 30. dalyvavo 7 akad. val. seminare „Geros savijautos receptas“-
* 2020 m lapkričio 4 d., Dalyvavo 4 akad. val. „Kaip elgtis prižiūrint sunkius ligonius namuose“- rengėjas: VŠĮ „Žinių laboratorija Empatija“ 12 asm. ( be pažymėjimų )

**Raštvedys:**

* 2020 m. rugsėjo 16 d. dalyvavo 6 akad. val. mokymus tema „LR darbo kodeksas ir personalo dokumentai: darbo teisinių santykių sudarymo, vykdymo ir nutraukimo aktualijos“ – rengėjas: UAB „Žinių centras“
* 2020 m. lapkričio 3 d. dalyvavo 6 akad. val. mokymuose tema „Dokumentų valdymas – aktualios naujovės bei pokyčiai“ – rengėjas: Administracijos darbuotojų asociacija.
* 2020 m. lapkričio 16 d. dalyvavo 15 akad. val. mokymuose „"Dokumentų rengimo seminarų ciklas"– rengėjas: UAB Mokesčių srautas, 1 asm.
* 2020 lapkričio 16-30 d. dalyvavo 15 ak. val. mokymuose „Dokumentų rengimo seminarų ciklas“ – rengėjas: UAB „Mokesčių srautas”, 1 asm.

*Iš viso – 70 val.*

**Darbuotojų kvalifikacijos kėlimui buvo panaudota:**

* Iš Centro biudžeto lėšų – 2363,02 Eur;
* Iš Centro specialiųjų lėšų – 625,00 Eur;
* Iš valstybės lėšų socialiniams darbuotojams, dirbantiems su šeimomis – 5492,00 Eur;

Iš viso – 8480,02 Eur.

**IX SKYRIUS**

**DARBO ORGANIZAVIMAS IR DARBUOTOJŲ DARBO SALYGŲ GERINIMAS**

2020 m. vieną kartą per mėnesį buvo organizuojami darbuotojų pasitarimai, kuriuose buvo aptariami darbo rezultatai, metiniai ir ketvirčių darbo planai bei ataskaitos, veiklos vykdymo, organizaciniai, ūkiniai, finansiniai ir kiti klausimai.

Iš viso parengta:

Veiklos organizavimo klausimais – 515 įsakymų;

Atvejo vadybos klausimais – 304 įsakymų;

Pagalbos į namus klausimais – 329 įsakymų;

Integralios (slaugos ir dienos socialinės globos) pagalbos klausimais – 79 įsakymų.

Gautų raštų – 376, išsiųstų 169 įvairaus pobūdžio raštų.

Pasirašytos 33 sutartys su tiekėjais bei sutartys socialinių paslaugų teikimo klausimais.

Atlikti 73 viešieji pirkimai.

Įvykdytas Centro darbuotojų profesinės rizikos vertinimas.

Per 2020 m. Centre buvo įsigyta informacinių technologijų priemonių (8 kompiuteriai, 3 spausdintuvai) - 9906,04 Eur.

Trijuose Centro patalpose buvo padarytas einamasis remontas – 6170,37 Eur.

Centro stogo remontas – 11506,60 Eur.

Centro fasado remontas – 47139,01 Eur.

\_\_\_\_\_\_\_\_\_\_\_\_\_\_\_\_\_\_\_